
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                             Pongračevo

KLASA: 024-08/23-003/1567
URBROJ: 251-13-11-16/002-23-3
Zagreb, 28. kolovoza 2023.



Z A P I S N I K
s  28. sjednice Vijeća Mjesnog odbora Pongračevo, održane 28. kolovoza 2023. u 18.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, Oto Čaleta
Odsutni članovi vijeća: Bruno Orešković
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća Mjesnog odbora Pongračevo, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog Zapisnika s 27. sjednice. 

Predsjednica daje na glasovanje Zapisnik s 27. sjednice koji je  prihvaćen JEDNOGLASNO.

Predsjednica predlaže dopunu dnevnog reda točkama: 

1. Prijedlog zaključka o uvrštavanju prolaza zgrade Ozaljska 148-Labinska (na k. č. 3352 k. o. Trešnjevka) u redovno održavanje Zagrebačkog holdinga Podružnice „Čistoća“
2. Prijedlog zaključka o postavljanju limenih kanalica za guranje bicikala i kolica na stepenicama kod Labinske 15

3. Prijedlog zaključka o zamjeni svih porušenih stabala kao posljedice olujnog nevremena na području MO Pongračevo

Predsjednica predlaže sljedeći 
DNEVNI RED
1. Godišnji izvještaj o izvršenju Financijskog plana Mjesnog odbora Pongračevo za 2022. godinu
2. Prijedlog zaključka o postavljanju žardinjera s cvijećem u Ulici Vjekoslava Spinčića 24

3. Prijedlog zaključka o uvrštavanju prolaza zgrade Ozaljska 148-Labinska (na k. č. 3352, k. o. Trešnjevka) u redovno održavanje Zagrebačkog holdinga d.o.o. Podružnice „Čistoća“
4. Prijedlog zaključka o postavljanju limenih kanalica za guranje bicikala i kolica na stepenicama kod Labinske 15

5. Prijedlog zaključka o zamjeni svih porušenih stabala kao posljedice olujnog nevremena na području MO Pongračevo

6. Aktualnosti u Mjesnom odboru Pongračevo
7. Pitanja, prijedlozi i obavijesti

Koji je prihvaćen JEDNOGLASNO.

Ad 1. Godišnji izvještaj o izvršenju Financijskog plana Mjesnog odbora Pongračevo za 2022. godinu
Na temelju članka 79. stavka 1. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst, 16/22), Financijskog plana Gradske četvrti Trešnjevka - sjever za 2022. godinu (Službeni glasnik Grada Zagreba 4/22) i članka 28. stavka 1. Poslovnika o radu Vijeća Mjesnog odbora Pongračevo, Vijeće Mjesnog odbora Pongračevo na 28. sjednici, 28. kolovoza 2023., donijelo je

GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Pongračevo za 2022.

Članak 1. 

Godišnji izvještaj o izvršenju Financijskog plana Mjesnog odbora Pongračevo za 2022. sadrži:
	Broj ek. klasifik.
	OSNOVNA I POTANJA NAMJENA
	Plan za 2022.

(kn)
	Ostvareno prihoda za 2022.

(kn)
	Ostvareno rashoda za 2022.

(kn)
	Indeks (5/3*100)

	1
	2
	3
	4
	5
	6

	 
	RASHODI
	1.112.400,00
	1.112.400,00
	1.009.081,44
	90,71

	3
	RASHODI POSLOVANJA
	1.112.400,00
	1.112.400,00
	1.009.081,44
	90,71

	32
	Materijalni rashodi
	1.112.400,00
	1.112.400,00
	1.009.081,44
	90,71

	323
	Rashodi za usluge
	1.014.000,00
	1.014.000,00
	926.914,83
	91,41

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.014.000,00
	1.014.000,00
	926.914,83
	91,41

	 
	ODRŽAVANJE JAVNIH POVRŠINA
	320.000,00
	320.000,00
	320.000,00
	100,00

	 
	ODRŽAVANJE NERAZVRSTANIH CESTA
	694.000,00
	694.000,00
	606.914,83
	87,45

	329
	Ostali nespomenuti rashodi poslovanja
	98.400,00
	98.400,00
	82.166,61
	83,50

	3291
	Naknade za rad predstavničkih i izvršnih tijela, povjerenstava i slično
	90.000,00
	90.000,00
	81.734,86
	90,82

	3299
	Ostali nespomenuti rashodi poslovanja
	8.400,00
	8.400,00
	431,75
	5,14


Članak 2.

Ovaj će Godišnji izvještaj o izvršenju biti objavljen na oglasnoj ploči Mjesnog odbora Pongračevo.

Ad 2. Prijedlog zaključka o postavljanju žardinjera s cvijećem u Ulici Vjekoslava Spinčića 24

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 

Z A K LJ U Č A K

1. Vijeće Mjesnog odbora Pongračevo traži postavljanje zaštitnih stupića na adresi Ulica Vjekoslava Spinčića 24,  kao privremeno rješenje,  do cjelovitog prometnog rješenja koje će uključivati jednosmjerne ulice i slobodan prolaz pješacima na jednoj strani nogostupa.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.      

OBRAZLOŽENJE

Vijeće Mjesnog odbora Pongračevo je zaprimilo zahtjev stanara na adresi Ulica Vjekoslava Spinčića 24, za postavljanjem žardinjera s cvijećem ispred kuće na pločniku uz obrazloženje da se radi o stanu u suterenu s jednim prozorom te da je jedina svjetlost koja ulazi u stan većinu dana zaklonjena parkiranim automobilima.
Ad 3. Prijedlog zaključka o uvrštavanju prolaza zgrade Ozaljska 148-Labinska (na k. č. 3352 k. o. Trešnjevka) u redovno održavanje Zagrebačkog holdniga d.o.o. Podružnice „Čistoća“
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 

Z A K LJ U Č A K
1. Vijeće Mjesnog odbora Pongračevo traži uvrštavanje prolaza zgrade Ozaljska ulica 148 – Labinska ulica (k. č. 3352 k.o. Trešnjevka) u redovito održavanje Zagrebačkog holdinga d.o.o. Podružnice „Čistoća“.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.   

   OBRAZLOŽENJE

Nakon prepiske s komunalnim redarstvom, sanitarnom inspekcijom te Zagrebačkim holdingom d.o.o. Podružnica „Čistoća“ zaključak je da se radi o javnoj površini koju je nužno redovno održavati. 

Radi se o vrlo frekventnoj javnoj površini koju je nužno održavati zbog potencijalne zdravstvene ugroze, naročito tokom ljetnim mjeseci.

Ad 4. Prijedlog zaključka o postavljanju limenih kanalica za guranje bicikala i kolica na stepenicama kod Labinske 15
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 

Z A K LJ U Č A K
1. Vijeće Mjesnog odbora Pongračevo traži postavljanje limenih kanalica za lakši prolaz bicikala i kolica na stepenicama kod Labinske ulice 15.
2. Ovaj Zaključak dostavlja se Vijeću Gradske četvrti Trešnjevka – sjever.     
OBRAZLOŽENJE

S obzirom na nedostatak prilaza za invalide s istočne strane Fallerovog šetališta tražimo postavljanje limenih kanalica za guranje bicikala i kolica kako bi se olakšao prilaz Remizi.

Ad 5. Prijedlog zaključka o zamjeni svih porušenih stabala kao posljedice olujnog nevremena na području MO Pongračevo

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi
Z A K LJ U Č A K

1. Vijeće Mjesnog odbora Pongračevo traži zamjensku sadnju stabala, koja su porušena zbog olujnog nevremena, na području Mjesnog odbora Pongračevo.
2. Ovaj Zaključak dostavlja se Vijeću Gradske četvrti Trešnjevka – sjever.      

Ad 6.
Aktualnosti u Mjesnom odboru Pongračevo
Predsjednica informira članove vijeća o aktualnostima.
Postavljen je upit komunalnom redarstvu o limenoj ogradi na raskrižju Ulice Matka Baštijana ulice i Selske ceste koja je nakon olujnog nevremena na nekoliko mjesta srušena. Komunalno redarstvo je postavilo upit vlasniku navedenog zemljišta i ograde SPAR HRVATSKA d.o.o. koji su ogradu odmah uklonili s površine javne namjene.

Postavljen je upit Sektoru za promet, a vezano uz realizaciju prometnih rješenja na raskrižju Ulice Matka Mnadića i Ulice Jurja Dobrile. Nakon radio emisije na „Radio Sljeme“ i gostovanje susjeda koji su tražili unaprjeđenje sigurnosti prometa na toj lokaciji postavljeni su zaštitni stupići, postavljeni znakovi „Zona 30“ te znakovi „STOP“.

Članovi vijeća su primjetili iscrtane znakove „STOP“ na raskrižju Ulice Matka Baštijana i Ulice Vjekoslava Spinčića te tražimo rješenje temeljem kojeg je to realizirano.
Ad 7. Pitanja, prijedlozi i obavijesti

Predsjednica informira članove vijeća o zaprimljenim upitima putem maila.
· najava iduće sjednice za 11.09.2023. u 18.00 sati

Budući da nema više pitanja, predsjednica Vijeća zaključuje sjednicu.
Sjednica je završila u 19.30 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                        Lana Belinić, v.r.
Prilog: Izvješće o glasanju

